**Zápisnica zo zasadania OZ zo dňa 04.07.2019**

Prítomní poslanci: 5

Neprítomný: - ospravedlnení 2

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 18:15 od. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

1. Starosta určil za zapisovateľku Ing. Marcelu Síčovú, overovatelia zápisnice: Tomáš Ligas, Rastislav Gabaj.
2. Starosta obce predniesol program rokovania:

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Kontrola plnenia uznesení OZ.
4. VZN č. 1/2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Fačkov.
5. MAS Rajecká dolina – projekt.
6. Výzva číslo V. P. HaZZ 2019 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR – schvaľovanie spoluúčasti obce.
7. Environmentálny fond – poskytnutie dotácie.
8. Havarijný stav – podlaha – kultúrny dom.
9. Rozpočtové opatrenia.
10. Informácia o výberovom konaní na pozíciu Kuchár/ka v ŠJ Fačkov.
11. Rôzne.
12. Žiadosti.
13. Diskusia.
14. Záver.

Starosta poslancov požiadal o zmenu programu zasadania, doplnenie bodu č. 9 – Stanovisko hlavného kontrolóra k preklenovaciemu úveru a schvaľovanie preklenovacieho úveru k projektu „Rekonštrukcia chodníkov v obci Fačkov“, ďalšie body sa posúvajú podľa poradia. Poslanci so zmenou programu súhlasili, starosta dal následne o programe hlasovať. Poslanci zmenený program jednohlasne schválili.

Upravený program zasadania:

1. Určenie zapisovateľa a overovateľov zápisnice.

2. Schválenie programu.

3. Kontrola plnenia uznesení OZ.

4. VZN č. 1/2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Fačkov.

5. MAS Rajecká dolina – projekt.

6. Výzva číslo V. P. HaZZ 2019 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR – schvaľovanie spoluúčasti obce.

7. Environmentálny fond – poskytnutie dotácie.

8. Havarijný stav – podlaha – kultúrny dom.

9. Stanovisko hlavného kontrolóra k preklenovaciemu úveru a schvaľovanie preklenovacieho úveru k projektu „Rekonštrukcia chodníkov v obci Fačkov“.

10. Rozpočtové opatrenia.

11. Informácia o výberovom konaní na pozíciu Kuchár/ka v ŠJ Fačkov.

12. Rôzne.

13. Žiadosti.

14. Diskusia.

15. Záver.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

**Uznesenie BOLO schválené.**

1. *Kontrola plnenia uznesení.*

Hlavná kontrolórka obce sa vyjadrila k plneniu prechádzajúcich uznesení od 25.4.2019. Skonštatovala, že všetky uznesenia z predchádzajúcich zasadaní OZ sú splnené.

**Návrh uznesenia OZ:**

**OZ berie na vedomie kontrolu plnenia uznesení.**

1. *VZN č. 1/2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Fačkov.*

Pracovníčka M. Síčová predložila poslancom návrh VZN, ku ktorému sa tiež vyjadril starosta a skonštatoval, že návrh bol zverejnený pred schvaľovaním zákonným spôsobom a požiadal poslancov, aby sa k nemu vyjadrili. Poslanci nemali pripomienky, preto dal starosta o návrhu hlasovať.

**Návrh uznesenia OZ:**

**OZ schvaľuje VZN č. 1/2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Fačkov.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

**Uznesenie BOLO schválené.**

1. *MAS Rajecká dolina - projekt*

O opatreniach v rámci stratégie MAS Rajecká dolina informoval poslancov starosta. Oboznámil ich o zverejnení opatrenia s názvom Podpora pri skvalitňovaní miestnej infraštruktúry ( 7.2) s oprávnenými aktivitami a to aktivita 1 a 3, kde ale poukázal na to, že celková suma na rozdelenie je 163 632,12 Eur a žiadateľov veľa. Ďalej ich informoval, že bude vyhlásená výzva s názvom opatrenia Podpora budovania turistickej infraštruktúry s aktivitami 1,2,3, kde im vysvetlil čo zahŕňajú jednotlivé aktivity. starosta im predniesol svoj návrh a vyzval poslancov, aby predložili iné návrhy. Poslanci o jednotlivých  možnostiach diskutovali a poverili starostu prípravou projektu.

**Návrh uznesenia OZ:**

**OZ berie na vedomie informácie a poveruje starostu prípravou projektu,**

1. *Výzva číslo V. P HaZZ 2019 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR – schvaľovanie spoluúčasti obce.*

K tomuto bodu sa vyjadril starosta. Informoval poslancov, že bola vyhlásená z MV SR nová výzva na predkladanie žiadostí za účelom poskytnutie dotácie na rekonštrukcie a modernizácie hasičských zbrojníc. Poukázal na potrebu rekonštrukcie interiéru hasičskej zbrojnice a nového rozvodu elektroinštalácie. Informoval ich, že dal spracovať PD podala sa žiadosť na MV SR. Celkové náklady na rekonštrukciu podľa PD sú 23 596,07 € a tiež ich informoval o povinnom spolufinancovaní projektu obce vo výške minimálne 5% žiadosti, čo je cca 1 180 €.

**Návrh uznesenia OZ:**

**OZ schvaľuje spolufinancovanie vo výške najmenej 5% žiadosti o dotáciu v rámci Výzvy V. Prezídium Hasičského a záchranného zboru 2019 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra Slovenskej republiky.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

**Uznesenie BOLO schválené.**

1. *Environmentálny fond – poskytnutie dotácie.*

Starosta informoval poslancov, že z Environmentálneho fondu bola obci poskytnutá dotácia na projekt: Zefektívnenie triedeného zberu komunálneho odpadu v obci Fačkov vo výške 50.000 EUR s podmienkou zabezpečenia najmenej 5% nákladov z iných zdrojov, teda sumu vo výške 2631,58 EUR. V žiadostí sme žiadali o traktor s nakladačom a návesom, ale nakoľko musíme dodržať technické parametre traktora, ktoré sme dali do žiadosti tak za dotáciu môžeme kúpiť len traktor s nakladačom a náves by sme museli doplácať s obecných finančných prostriedkov a tie navyše nemáme v rozpočte.

**Návrh uznesenia OZ: Obecné zastupiteľstvo berie na vedomie informáciu o poskytnutej dotácii 50 000 € z Environmentálneho fondu a povinnej spoluúčasti a provízie spoločnosti Opendoor.**

1. *Havarijný stav – podlaha – kultúrny dom.*

Starosta informoval o havárii v kultúrnom dome dňa 3.6.2019, kedy praskol ventil prívodu vody a zatopil kultúrny dom a obecný úrad, čím sa zničili parkety v sále kultúrneho domu. Havária bola oznámená poisťovni. Nakoľko podlaha v kultúrnom dome bola už zrelá na rekonštrukciu tak starosta navrhol a spolu s poslancami diskutovali o novej podlahe. Poslanci odporučili starostovi zistiť vhodné návrhy na druh podlahy v kultúrnom dome.

1. *Stanovisko hlavného kontrolóra k preklenovaciemu úveru a schvaľovanie preklenovacieho úveru k projektu „Rekonštrukcia chodníkov v obci Fačkov“.*

Starosta informoval poslancov o realizácii diela „Rekonštrukcia chodníkov v obci Fačkov“ a s ním súvisiacou zmluvou o poskytnutí nenávratného finančného príspevku s Pôdohospodárskou platobnou agentúrou. Vysvetlil im, že systém financovania je taký, že keď firma odovzdá dielo t. j. chodník tak sa musí vyplatiť s obecných finančných prostriedkov, ale nakoľko tie nemáme tak sa vždy žiadajú cez banku ako úver a následne obec žiada Pôdohospodársku platobnú agentúru o refundáciu. Vyjadril potrebu schválenia preklenovacieho úveru na realizáciu diela, preto vyzval Hlavnú kontrolórku, aby predniesla svoje stanovisko. Poslanci schválili potrebu financovania projektu prostredníctvom úveru a prijali nasledovné uznesenie:

**Návrh uznesenia OZ:**

Obecné zastupiteľstvo Obce Fačkov podľa § 11 ods. 4 zákona č. 369/1990 Zb. o obecnom zriadení v z. n.

a) **berie na vedomie** stanovisko hlavnej kontrolórky obce Fačkov k dodržaniu podmienok pre prijatie návratných zdrojov financovania.

b) **schvaľuje** prijatie úveru vo výške 75 927,49 EUR poskytnutého zo strany Všeobecná úverová banka, a.s., Mlynské nivy 1, 829 90 Bratislava 25, Slovenská republika, IČO 31320155, zapísanej v Obchodnom registri Okresného súdu Bratislava 1, Oddiela: Sa, vložka číslo: 341/B (ďalej len „banka“) za podmienok dojednaných v príslušnej úverovej zmluve, na zabezpečenie predfinancovania realizácie programu Program rozvoja vidieka SR 2014-2020, názov projektu „Rekonštrukcia chodníkov v obci Fačkov“ v zmysle Zmluvy o poskytnutí nenávratného finančného príspevku č. 072ZA130027.

1. **schvaľuje** zabezpečenie úveru vo forme vystavenia vlastnej blankozmenky a uzavretie dohody o vyplňovacom práve k blankozmenke vo forme a s obsahom akceptovateľnými pre veriteľa.

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

***Uznesenie BOLO schválené***

1. *Rozpočtové opatrenia.*

O schválených rozpočtových opatreniach oboznámila poslancov pracovníčka M. Síčová. Tiež o potrebe schválenia rozpočtového opatrenia z dôvodu schváleného spolufinancovania projektu ,, Rekonštrukcia elektroinštalácie a stavebné úpravy požiarnej zbrojnice, Fačkov  **v** rámci výzvy V. Prezídia Hasičského a záchranného zboru 2019. Poslanci k tomuto bodu nemali pripomienky a súhlasili s návrhom rozpočtového opatrenia.

**Návrh uznesenia OZ:**

**OZ berie na vedomie rozpočtové opatrenia č. 6-8/2019**

**OZ schvaľuje rozpočtové opatrenie č. 9/2019 v časti výdavky:**

* **Program 02.04, pol. 717 002 navýšenie - spolufinancovanie rekonštrukcie hasičskej zbrojnice 1 180 €.**
* **Program 05.02.03, pol. 632 001 zníženie – palivo ZŠ – 750 €.**
* **Program 01.01., pol. 635 006 zníženie - údržba budov – 430 €.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

***Uznesenie BOLO schválené.***

1. *Informácia o výberovom konaní na pozíciu Kuchár/ka v ŠJ Fačkov.*

Starosta informoval o podaných žiadostiach na pozíciu kuchárky v školskej jedálni. Boli podané tri žiadosti, jedná žiadosť bola v priebehu výberového konania späťvzatá a ďalšie dve boli po skontrolovaní požiadané o doplnenie potrebných dokumentov. Nakoľko boli potrebné dokumenty doručené len od jednej uchádzačky tak na pracovné miesto na pozíciu kuchárka v ŠJ Fačkov bola vybraná pani Dana Rybárová, Fačkov.

1. *Rôzne*

* Tomáš Ligas – odporučil starostovi preveriť funkčnosť chladiaceho zariadenia a zohnať postrek proti muchám v dome smútku.
* Milan Michalec – pri rekonštrukcii chodníka pri ceste1/64 poukázal, že schodíky ktoré boli zbúrané ( p. Mikulová, p. Janiga) majú obyvatelia obmedzený vchod do dvora – starosta konštatoval, že o probléme vie a poskytne sa im protišmyková dlažba.
* Starosta – dedičské konanie po p. Rolincovi – dom a dvor zostal v majetku obce. Obec na uvedenej parcele navrhuje zriadiť zberný dvor na separový odpad. V prípade, že by chcel pozemok niekto kúpiť, navrhuje iba výmenu za iný, obci vyhovujúci pozemok. Navrhol poslancom uvažovať o využití tohto pozemku.
* Starosta – VOK za hasičskou zbrojnicou je stále zaplnený odpadom, ktorý nie je komunálnym odpadom a tiež občanmi, ktorí sa nepodieľajú na úhrade nákladov za komunálne odpady. Preto navrhuje kontajner VOK oplotiť.
* Zistiť možnosť uloženia betónových kociek pod kontajnery na separovaný zber pri moste u Rolincov (u vlastníka pozemku).

1. *Žiadosti*

* žiadosť DHZ Fačkov o financovanie údržby hasičského auta vo výške 350 € - poslanci nemali námietky na vyčlenenie fin. prostriedkov.

**OZ schvaľuje vyčlenenie fin. prostriedkov na údržbu hasičského auta vo výške 350 €.**

**Hlasovanie:**

|  |  |  |  |
| --- | --- | --- | --- |
| ZA: **5** | | PROTI: **0** | ZDRŽAL SA: **0** |
| Rastislav Hollý  Rastislav Gabaj  Tomáš Ligas | Milan Michalec  Patrik Kašjak |  |  |

***Uznesenie BOLO schválené.***

1. *Diskusia.*

Do diskusie sa nikto neprihlásil.

1. *Záver.*

Starosta poďakoval prítomným za účasť – OZ ukončené o 21 : 00 hod.

Overovatelia zápisnice: Tomáš Ligas

Rastislav Gabaj

Miroslav Čerňanec

starosta obce, v.r.

Zapisovateľka: Ing. Marcela Síčová